Diari Oficial de la Generalitat Valenciana


Sumari del DOGV 5569, del 02-08-2007 (2007/8499)

Informació pública del concurs per a l'adjudicació del Programa per al Desenvolupament de l'Actuació Integrada de l'A.N.1 del Pla General d'Ordenació.
------------------------------------------------------------------------------------------------------------------------------------------------------

### Dades del document

Número de DOGV
:   5569

Data del DOGV
:   02-08-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/8499


Data del document
:   12-06-2007

Organisme emissor
:   Ajuntament de Sellent

Tipus de document
:   Informació Pública

Correcció d'errades

 Descriptors 

:   * Sellent
    * administració local
    * licitació
    * contracte d'obres
    * obres públiques
    * pla d'urbanisme

Informació pública del concurs per a l'adjudicació del Programa per al Desenvolupament de l'Actuació Integrada de l'A.N.1 del Pla General d'Ordenació. [2007/8499]  
L'Ajuntament en Ple, en sessió de 28 de febrer de 2007, va acordar l'inici del procediment per a la gestió indirecta del Programa per al Desenvolupament de l'Actuació Integrada de l'A.N. Número 1 del Pla General d'Ordenació. En el mateix acord es van aprovar les bases particulars per a la tramitació i l'adjudicació del Programa per al Desenvolupament de l'Actuació Integrada de l'A.N. Número 1 del Pla General d'Ordenació.   
En compliment de l'esmentat acord es publica anunci de concurs per a l'adjudicació del Programa per al Desenvolupament de l'Actuació Integrada de la U.E. Número 3 del Pla General d'Ordenació, amb el contingut establit en l'article 132.1 de la Llei 16/2005, de 30 de desembre, Urbanística Valenciana (LUV).   
A. Entitat pública adjudicadora: Ajuntament de Sellent (València), plaça de la Diputació, número 1 de 46305 Sellent. sellent\_bia@aze.és. Tel. 796 935 155. Fax 875 435 596.  
B. Bases generals: les aprovades per la Generalitat Valenciana, annex II, del ROGTU.  
Bases particulars: aprovades pel Ple de l'Ajuntament el 28 de febrer de 2007. Ambdós es troben a disposició de qui les sol·licite a les dependències municipals.  
C. Presentació de documentació: termini de tres mesos a partir del dia 12 de juny de 2007, que es remet anunci de concurs al Diari Oficial de la Unió Europea, a les oficines de l'Ajuntament de Sellent, en horari de 09.00 a 14.00 hores.  
D. Solvència tècnica, econòmica i financera: conforme a mitjans establits en els articles 16 i ss del RDL 2/200, de 16 de juny, pel qual s'aprova el Text Refós de la Llei de Contractes de les Administracions Públiques i 122 i ss. de la Llei 16/2005, de 30 de desembre, Urbanística Valenciana.  
E. Proposició, segons model inserit en les bases particulars.  
1. Els que desitgen prendre part en la licitació hauran de presentar en el termini i lloc que s'establix les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Alternativa tècnica, es presentarà obert.  
Sobre B. Proposició juridicoeconòmica, es presentarà en sobre tancat.  
La documentació que hi ha en estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C. Es presentarà amb el títol de Documentació i contindrà la documentació següent:  
A. Si concorre una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, inclòs trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, puguen sorgir durant el procediment d'adjudicació i durant el desenvolupament i l'execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
I. En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, i indicar els noms i circumstàncies dels empresaris que subscriuen les proposicions, la participació de cada una d'elles, i designar la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidix amb dissabte, diumenge o festiu, el termini es prolongarà fins al dia hàbil següent.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat, depositarà una còpia d'estos a la seu de l'Ajuntament, i els exposarà al públic pels seus propis mitjans, n'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només als efectes de la presentació d'al·legacions.  
Criteris d'adjudicació:  
1. Alternativa tècnica  
Qualitat tècnica de l'alternativa proposada: 50 punts  
Millor estructuració de dotacions públiques i espais verds: 20 punts  
Qualitat tècnica de solucions proposades per a urbanització: 10 punts  
Habitatges sotmesos a algun règim de protecció que es comprometa a realitzar l'urbanitzador: 5 punts  
Inversió en programes de restauració paisatgística o d'imatge urbana dins de l'àmbit del programa: 10 punts   
Termini d'execució del programa: 5 punts   
2. Proposició juridicoeconòmica  
Puntuació mínima de l'alternativa tècnica per a poder valorar la proposició juridicoeconòmica: 60 punts  
Valoració dels terrenys a efectes de fixar el coeficient de canvi a efectes de pagament en terrenys, junt amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació: 65 punts  
Import de càrregues d'urbanització ?/m² edificabilitat: 30 punts  
Compromisos financers per a execució de les obligacions complementàries assumides voluntàriament i a costa seu: 5 punts  
3. Percentatge e l'alternativa tècnica i proposició juridicoeconòmica.  
A. Alternativa tècnica  
Sense canvis de l'ordenació detallada: 60 punts  
B. Proposició juridicoeconòmica  
Sense canvis en l'ordenació detallada: 40 punts   
Sellent, 12 de juny de 2007.- L'alcalde: Jorge Penalba Sancho.